दुनिया में यह सबसे बड़ी खरीदी, एअर इंडिया 470 विमान ऑर्डर के साथ दूसरे नंबर पर
Air India Airbus Boeing Deal Update इंटरग्लोब एविएशन लिमिटेड यानी इंडिगो ने सोमवार को 500 एयरबस A320 फैमिली एयरक्राफ्ट खरीदने का ऐलान किया है। इसके साथ ही इंडिगो एक बार में इतना बड़ा ऑर्डर देने वाली पहली भारतीय एयरलाइन बन गई है
इंटरग्लोब एविएशन लिमिटेड यानी इंडिगो ने सोमवार को 500 एयरबस A320 फैमिली एयरक्राफ्ट खरीदने का ऐलान किया है। इसके साथ ही इंडिगो एक बार में इतना बड़ा ऑर्डर देने वाली पहली भारतीय एयरलाइन बन गई है। इंडिगो से पहले यह रिकॉर्ड एअर इंडिया के नाम था। इन एयरक्राफ्ट्स की डिलीवरी 2030 से 2035 के बीच होने की उम्मीद है।
500 एयरबस A320 फैमिली एयरक्राफ्ट खरीदने के लिए इंडिगो 50 अरब डॉलर यानी 4.09 लाख करोड़ रुपए खर्च करेगी। हालांकि ऑर्डर की वास्तविक लागत कुछ कम भी हो सकती है, क्योंकि आमतौर पर ऐसे बड़े सौदों पर डिस्काउंट मिलता है।
पर्चेज एग्रीमेंट पेरिस में साइन किया
पेरिस में इंडिगो के प्रमोटर और मैनेजिंग डायरेक्टर राहुल भाटिया, इंडिगो के चेयरमैन और नॉन एग्जीक्यूटिव इंडिपेंडेंट डायरेक्टर वेंकटरमणि सुमन्त्रन, इंडिगो के CEO पीटर एल्बर्स, एयरबस के CEO गिलौम फाउरी और एयरबस के चीफ कॉमर्शियल ऑफिसर एंड हेड ऑफ इंटरनेशनल क्रिश्चियन स्केरर ने पर्चेज एग्रीमेंट साइन किया है।
इंटरनेशनल हिस्सेदारी 23% से बढ़ाकर 30% करना चाहती है
पीटर एल्बर्स ने कहा- इंडिगो का टारगेट 2023-24 में अपनी इंटरनेशनल हिस्सेदारी को 23% से बढ़ाकर अगले दो सालों के भीतर 30% करना है। वहीं स्केरर ने कहा- इस ऐतिहासिक ऑर्डर ने एयरबस और इंडिगो के रिलेशन को मजबूत किया है। हम दुनिया के सबसे तेजी से बढ़ते एविएशन मार्केट में लाखों लोगों के लिए सस्ती हवाई यात्रा देने की कोशिश कर रहे हैं।
इंडिगो के पास 300 से ज्यादा विमान
इंडिगो के इस ऑर्डर में A320 नियो, A321 नियो और A321 xlr एयरक्राफ्ट शामिल हैं। फिलहाल इंडिगो के पास 300 से ज्यादा विमान हैं। उसके पास टोटल 480 विमानों के पिछले ऑर्डर भी हैं जिनके 2030 के आखिर तक डिलीवर होने की उम्मीद है। इस नए ऑर्डर के साथ इंडिगो अब तक एयरबस के साथ टोटल 1,330 विमानों की डील कर चुकी है।
इंडिगो की डोमेस्टिक मार्केट में 61% हिस्सेदारी
डोमेस्टिक मार्केट में इंडिगो की 61% हिस्सेदारी है। वर्तमान में इंडिगो 26 इंटरनेशनल डेस्टिनेशन के लिए फ्लाइट्स ऑपरेट करती है, जिससे 75 इंटरनेशनल सिटीज को सर्विस मिलती है। 300 से ज्यादा विमानों की फ्लीट के साथ एयरलाइन रोजाना 1800 से ज्यादा उड़ानों के जरिए देश के 78 शहरों को जोड़ती है।
चार महीने पहले एअर इंडिया ने दिया था 470 एयरक्राफ्ट का ऑर्डर
चार महीने पहले टाटा ग्रुप की एयर लाइन एअर इंडिया ने 470 एयरक्राफ्ट की डील साइन की थी। तब ये दुनिया की सबसे बड़ी एविएशन डील थी। अब यह रिकॉर्ड इंडिगो ने अपने नाम कर लिया है। एअर इंडिया को डील में फ्रांस की कंपनी एयरबस से 250 एयरक्राफ्ट और अमेरिकी कंपनी बोइंग से 220 एयरक्राफ्ट मिलेंगे।
एअर इंडिया के टोटल ऑर्डर में से 31 एयरक्राफ्ट साल के आखिर तक सर्विस में शामिल हो जाएंगे, बाकी विमान 2025 मिड तक आएंगे। साल 2022 में टाटा ग्रुप के एअर इंडिया को खरीदने के बाद यह उसका पहला एयरक्राफ्ट ऑर्डर था। वहीं, साल 2005 के बाद यह पहली बार था, जब एअर इंडिया ने एयरक्राफ्ट का ऑर्डर दिया।
2027 तक भारत में दोगुने हो सकते हैं यात्री
